Translate the text from Welsh to English.



 
Mae Llywodraeth Cymru o’r farn bod cyfleoedd chwarae yn werthfawr tu hwnt a’u bod yn bwysig iawn i fywydau plant yn ein cymdeithas. Mae gan blant hawl sylfaenol i allu chwarae, mae hynny'n bwysig er mwyn iddynt fwynhau bywyd ac mae'n cyfrannu at eu hiechyd, eu llesiant a’u datblygiad.  


Ym mis Tachwedd, fe wnaethom nodi 30 mlynedd ers i Gonfensiwn y Cenhedloedd Unedig ar Hawliau'r Plentyn amlinellu’r hawl i chwarae yn Erthygl 31\. Mae Cymru’n ymfalchïo mai ni oedd wlad gyntaf yn y byd i ddiogelu hynny mewn cyfraith. Wrth ddathlu’r garreg filltir hon, mae’n bwysig inni barhau i gydnabod yr hawl unigryw hwnnw, a’r cyfraniad a all wneud i lawer o’n gwasanaethau ehangach. Rwyf wedi penderfynu cynnal Adolygiad Gweinidogol o Gyfleoedd Chwarae am y rheswm hwnnw.


Mae nifer o newidiadau deddfwriaethol allweddol wedi digwydd ers y tro diwethaf inni adolygu’r polisi chwarae yn 2014 wrth gyhoeddi *Cymru: Gwlad lle mae cyfle i chwarae*. Rydym hefyd yn ymwybodol bod cyflymder bywyd yn cynyddu i blant yn ogystal ag oedolion. Mae’r pwysau sy’n ymwneud ag addysg a gweithgarwch ffurfiol yn golygu bod plant yn fwy prysur nag erioed. Mae cyfarpar digidol yn dipyn o atyniad gyda gliniaduron, cyfrifiaduron llechi a ffonau clyfar ar gael yn rhwydd. Mae felly’n bwysicach nag erioed i ni sicrhau bod gan blant yr amser a’r gofod i fod yn blant – i greu, i ddychmygu ac i chwarae.


Nod yr adolygiad felly yw asesu lle ydyn ni erbyn hyn o ran y polisi chwarae a chyfrannu at y ffordd y byddwn yn datblygu ac yn symud ymlaen yr agenda chwarae yn y dyfodol. Bydd yr adolygiad yn ystyried y cynnydd a wnaed tuag at gyflawni ein gweledigaeth ar gyfer chwarae, ac a yw'r weledigaeth honno yn parhau i fod yn berthnasol. Bydd yn amlinellu’r camau y mae angen eu cymryd i symud ymlaen gyda’r agenda chwarae er mwyn cyflawni’r weledigaeth.


Mae Grŵp Llywio wedi’i sefydlu i gefnogi’r adolygiad, ac mae'n cynnwys sefydliadau allweddol o’r sector gwaith chwarae a swyddogion polisi o amrywiol adrannau Llywodraeth Cymru. Cyfarfu’r Grŵp Llywio ym mis Hydref 2019 i ddechrau amlinellu’r materion sy’n ymwneud â chwarae a’r opsiynau cychwynnol.


Rydym hefyd wedi nodi’r meysydd canlynol y mae angen i ni eu hystyried ymhellach:


**Cofrestru Lleoliadau / Rheoleiddio Lleoliadau / Eithriadau**


Mae angen i ni edrych ar gofrestru a rheoleiddio lleoliadau gwaith chwarae, gan gynnwys yr eithriadau. Byddwn yn edrych ar fodelau o bob rhan o'r DU a'r tu hwnt i weld beth y gallwn ei ddysgu.


**Dyletswydd Cyfleoedd Chware Digonol, Cyllid a Gweithio Traws Bolisïau**  


Mae Asesiadau o Ddigonolrwydd Cyfleoedd Chwarae Awdurdodau Lleol 2019 yn dangos cynnydd da er gwaethaf materion cyllid a chapasiti staff. Mae cydweithio a gwaith partneriaeth yn parhau ar draws adrannau a meysydd polisi, ond mae mwy i'w wneud ar y lefel leol a chanolog. Dyna pam rydym wedi sicrhau bod gennym gynrychiolwyr o feysydd iechyd, cynllunio, addysg, trafnidiaeth, tai, chwaraeon a hamdden yn ymwneud â'r gwaith hwn.


Rwyf hefyd wedi cytuno i edrych eto ar drefniadau cyllido fel rhan o'r adolygiad hwn, ond gan ystyried y sefyllfa ariannol ehangach, nid oes modd i mi wneud unrhyw ymrwymiad nac addewidion cyn cael canfyddiadau'r adolygiad.


**Y Gweithlu**


Wrth i amser ar gyfer chwarae digymell leihau, mae darpariaeth chwarae wedi'i staffio yn mynd yn bwysicach nag erioed. Rhaid inni helpu'r gweithlu gwerthfawr hwnnw i gyflawni eu potensial llawn. Byddwn yn edrych ar yr opsiynau ar gyfer hyfforddiant a chymwysterau, yn ogystal â phroffesiynoli'r gweithlu.


**Cyfiawnder Gofodol a Chyfranogiad Cymdeithas**


Rhaid i ni sicrhau bod ein hamgylchedd a'n cymdeithas yn annog ac yn croesawu cyfleoedd chwarae. Mae angen inni edrych ar sut y gallwn ddatblygu'r ymgyrchoedd chwarae gwych sydd eisoes ar waith yng Nghymru, fel Plentyndod Chwareus, i wneud yn siŵr bod pob oedolyn yn deall ac yn gwerthfawrogi pwysigrwydd chwarae.


Er bod rhain i gyd yn feysydd pwysig iawn er mwyn sicrhau dull gweithredu cenedlaethol ar gyfer chwarae, nid oes modd i ni anghofio am farn plant a phobl ifanc eu hunain. Rydym yn gweithio gyda Cymru Ifanc i gynnwys plant a phobl ifanc yn yr adolygiad, a bydd ganddynt swyddogaeth hanfodol wrth sicrhau bod ein gweledigaeth, ein nodau a'n gweithredoedd o ddifrif yn darparu cyfleoedd chwarae i bawb.


Rwy'n bwriadu ymgynghori ar unrhyw newidiadau i'r polisi chwarae sy'n cael eu hargymell gan yr adolygiad yn ystod 2020\.







Translation:


 
The Welsh Government places great value on play and its importance in the lives of children in our society. Children have a fundamental right to be able to play and it is central to their enjoyment of life and contributes to their health, well\-being and development.


In November, we marked the 30th anniversary of the UN Convention on the Rights of the Child, which first set out the right to play in Article 31\. Wales is rightly proud that it is the first country in the World to have enshrined that right into law.  On this anniversary, it is important we continue to recognise both that unique right, and the contribution it can make to many of our wider services. That is why I have decided to take forward a Ministerial Play Review.


There have been a number of key legislative changes since we last reviewed play policy in 2014 with the publication of *Wales: A Play Friendly Country*.  We are also all aware how the pace of life is increasing for children as well as adults. Pressures around education and formal activities mean children are busier than ever. The draw of digital recreation is high with the availability of laptops, tablets and smart phones. It is therefore more important than ever that we make sure children have the time and space to be children – to create, imagine, and to play.


The aim of the review is therefore to assess where we are now with respect to play policy and to inform how we develop and progress the play agenda in future years.  The review will consider the progress made in achieving our vision for play and whether our vision remains relevant.  It will set out the steps that need to be taken to progress the play agenda in order to achieve the vision.


A Steering Group has been set up to support the review involving key organisations from across the playwork sector and policy officials from across the Welsh Government. The Steering Group met in October 2019 to start setting out the issues relating to play and initial options.  


We have also identified the following areas we need to consider further:


**Settings Registration / Regulation / Exceptions**


We need to look at the registration and regulation of playwork settings, including the exceptions. We will look at models from across the UK and further afield to see what we can learn.


**Play Sufficiency Duty, Funding and Cross Policy Working** 


The 2019 Local Authority Play Sufficiency Assessments show good progress is being made despite funding and staff capacity issues. There continues to be partnership working and collaboration across departments and policy areas, but there is more to do at a local and central level. That is why we have representatives from health, planning, education, transport, housing, sports and recreation involved in this work.


I have also agreed to look again at funding arrangements as a part of this review, though given the wider financial position, I am not able to make commitments or promises ahead of the review’s findings.


**The Workforce**


With time for impromptu play decreasing, staffed play provision is becoming even more important. We need to support this valuable workforce to meet its full potential. We will look at options around training and qualifications, as well as professionalising the workforce.


**Spatial Justice and Societal Involvement**


We need to make sure our environment and our society encourages and welcomes play. We need to look at how we can build on the wonderful play campaigns already running in Wales, like Playful Childhoods, to make sure all adults understand and value the importance of play.


While these are all very important areas to achieving a national approach to play, we cannot forget the views of children and young people themselves.  We are working with Young Wales to involve children and young people in the review, and their role will be vital in ensuring our future vision, aims and actions truly deliver play opportunities for all.


I plan to consult on any changes to play policy recommended by the review in 2020\.